De Valle 48 | LekkeSlaap
De Valle 48 is 'n gerieflike selfsorgwoonstel vir 4 gaste in Voorbaai, Mosselbaai, net 200 m van die strand en waterpark af.
Die woonstel word via trappe of 'n hysbak bereik en het 2 slaapkamers, 'n badkamer, 'n kombuis en 'n sitarea. Die hoofslaapkamer het 'n koningingrootte-bed en die tweede slaapkamer het 2 enkelbeddens. Die slaapkamers deel die gebruik van die badkamer wat 'n stort het, en linne word voorsien. Gaste moet asb. hulle eie bad- en swemhanddoeke saambring.
Die oopplan-kombuis is met 'n stoof, oond, mikrogolfoond, yskas en tee- en koffiemaakgeriewe toegerus. Etes kan by die toonbank geniet word. Daar is 'n wasmasjien.
Gaste kan in die sitarea ontspan wat 'n TV met DStv het en dit lei na die balkon met Weber-braaigeriewe en 'n uitsig oor die swembad en die see.
Die kompleks het 'n gemeenskaplike swembad en braaigeriewe. Daar is parkeerplek onder skadu en 'n waskamer.
Mosselbaai bied verskeie aktiwiteite soos visvang, branderplankry, sonsondergangritte, bergfietsry, stap- en wandelroetes, valskermspring en sandplankry. Gaste kan ook die Garden Route Casino, Cape St. Blaise Vuurtoring, Bartholomeu Dias Skeepvaartmuseum of die Langeberg Mall besoek.